ભોગ બનનાર બાળકીએ જણાવ્યું હતું કે, મેનેજર મને કહેતો કે કપડા કાઢ નહીતર મારીશ. મેં કહ્યું હું છોકરી છું કેમ કપડા ઉતારું? મારી આ વાત સાંભળીને મને હોકી સ્ટીકથી માર માર્યો અને તેનો વીડિયો યુટ્યૂબ પટ અપલોડ કરીને બદનામ કરી દેવાનું કહેતો હતો, સાથે ઇલેક્ટ્રિક શોક આપવાની ધમકી આપતો હતો. બાળકીએ પોલીસને આપેલા નિવેદન અનુસાર બાળકી ગરીબ પરિવારની છે. જેના કારણે 'ચાઈલ્ડ હેલ્પ ફાઉન્ડેશન' નામની સંસ્થાનો મેનેજર બાળકીને કામ આપવાના બહાને સંસ્થામાં લઈ ગયો હતો પરંતુ સંસ્થામાં નોકરી આપવાના બહાને ભીખ મંગાવતો હતો. બાળકીને ભીખ માગતી જોઈને સામાજિક સંસ્થાના લોકોને બાળકી પર શક થયો જેના કારણે તેઓએ બાળકીને વિશ્વાસમાં લઈ બાળકી પાસેથી સંપૂર્ણ વિગતો જાણી લીધી અને 'ચાઈલ્ડ હેલ્પ ફાઉન્ડેશન' નામની સંસ્થાની આડમાં ચાલતા ગોરખ ધંધાનો પર્દાફાશ થયો હતો.